**Տատյանա Սկունմաքեր** (անգլ.՝ Tatjana Schoenmaker, հուլիսի 9, 1997(1997-07-09), Յոհաննեսբուրգ, ՀԱՀ), հարավաֆրիկացի լողորդ, Տոկիոյի 2020 թվականի Օլիմպիական խաղերի չեմպիոն և արծաթե մեդալակիր, 2019 թվականի աշխարհի առաջնության արծաթե մեդալակիր, Համագործակցության խաղերի (2018) և 2019 թվականի Ունիվերսիադայի կրկնակի չեմպիոն։

Կարիերա
-------

Հարավաֆրիկացի լողորդուհին առաջին հաջողություններին հասել է 2015 թվականին, երբ հաղթել բրասի բոլոր երեք մրցատարածություններում երկրի առաջնությունում։ Սակայն ցուցադրած արդյունքները Տատյանային թույլ չեն տվել որակավորվել Կազանում կայանալիք աշխարհի առաջնությանը, քանի որ նա չի կարողացել հաղթահարել որակավորման նորմատիվները։ Մեկ տարի անց Սկունմաքերը նույնպես չի կարողացել հաղթահարել Ռիո դե Ժանեյրոյում կայանալիք Օլիմպիական խաղերին մասնակցելու որակավորման փուլը՝ չնայած ազգային մեկնարկներում տարած հաղթանակներին։

Հաջորդ օլիմպիական շրջափուլի ընթացքում Տատյանան դարձել Է Հարավային Աֆրիկայի կանանց լողի թիմի գլխավոր աստղերից մեկը. միջազգային մակարդակով առաջին բարձր հաջողությունը եղել է Ունիվերսիադայի բրասով 200 մ մրցատարածության արծաթե մեդալը, որտեղ նա զիջել է այդ պահին աշխարհի գործող չեմպիոն ճապոնացի Կանակո Վատանաբեին։ Հաջորդ մրցաշրջանում ՀԱՀ-ի ներկայացուցչուհուն հաջողվել է ամրապնդել իր դիրքերը՝ երկու ոսկե մեդալ նվաճելով Համագործակցության խաղերում և 100 ու 200 մետր բրաս մրցատարածություններում թարմացնելով մայրցամաքի ռեկորդները։

2019 թվականին 22-ամյա հարավաֆրիկուհին տպավորիչ արդյունքների է հասել համաշխարհային ուսանողական խաղերում՝ դառնալով առաջինը իր մրցատարածություններում։ Կվանգջուի աշխարհի առաջնությունում 22-ամյա Սկունմաքերը հարյուր մետր մրցատարածությունում մասնակցել է եզրափակիչ լողին, որտեղ գրավել է վեցերորդ տեղը։ Երկու անգամ երկար մրցատարածությունում Տատյանան հաղթանակ է տարել. կիսաեզրափակիչում սահմանել է Աֆրիկայի նոր ռեկորդ (2.21, 79), իսկ եզրափակչում գրավել է երկրորդ տեղը՝ զիջելով տիտղոսակիր ռուս Յուլյա Եֆիմովային, և ՀԱՀ-ին բերել է պատմության մեջ առաջին մեդալը լողավազաններում (50 մետր, բրաս) կանանց աշխարհի առաջնություններում։

2021 թվականի հուլիսի 27-ին կորոնավիրուսային պանդեմիայի պատճառով տեղափոխված 2020 թվականի Ամառային օլիմպիական խաղերում զբաղեցրել է երկրորդ տեղը 100 մետր բրասում։ Եզրափակչում նա պարտվել է 17-ամյա ամերիկուհի Լիդիա Ջեյկոբիին, սակայն առաջ է անցել ամերիկացի մեկ այլ մարզուհի Լիլի Քինգից, որը մինչ այդ եղել էր օլիմպիական չեմպիոն։ Հուլիսի 30-ին 200 մետր լողում նա դարձել է օլիմպիական չեմպիոն և սահմանել համաշխարհային ռեկորդ՝ առաջ անցնելով ամերիկացի լողորդներ Լիլի Քինգից և Էննի Լեյզորից։

Ծանոթագրություններ
------------------

1. 1 2 3 4  "Tatjana Schoenmaker - double gold medallist". Aquatic Sports History of South Africa. Արխիվացված է the original 2019 թ․ հուլիսի 2-ին. Retrieved 2019 թ․ հուլիսի 26.
2. ↑  Reid Carlson (25.07.2019). "Tatjana Schoenmaker Sets African, South African Records in 200 Breast in 2:21.7". SwimSwam. Retrieved 2019 թ․ հուլիսի 26.
3. ↑  James Sutherland (26.07.2019). "Africa: Schoenmaker Becomes First SA LC World Medalist in 200 Breast". SwimSwam. Retrieved 2019 թ․ հուլիսի 26.
4. ↑  "Лидия Якоби выиграла золото Олимпиады на 100 м брассом, Чикунова — 4-я, Ефимова — 5-я".
5. ↑  "На Олимпиаде-2020 обновлен мировой рекорд по плаванию".

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | FINA · Swimrankings.net · SwimSwam |
|  |
| Բառարաններ և հանրագիտարաններ | Munzinger |

 |